
ВЪПРОСИ И ОТГОВОРИ ПО ПРОЦЕДУРА 

№ BG161PO003-1.1.05 „Разработване на иновации от стартиращи предприятия"
ОТГОВОР НА ВЪПРОС № 58,  

ПОЛУЧЕН НА 08.07.2011 г.   

И ПУБЛИКУВАН НА 14.07.2011 г.
ВЪПРОС № 58 
Въпросите ни касаят екипа по проекта. 

1. Могат ли договорите на новоназначените лица от екипа по проекта да бъдат 
подписани след подписване на договор за изпълнение на проекта?

2. Трудови или граждански договори ще се признават или и двата вида?

3. Приема ли се новоназначеното лице от екипа да работи и на друго място на трудов договор примерно на 8 часа а в екипа по проекта на 4 часа, като разбира се това се отрази съответно на възнаграждението ?

Поздрави

Диана Пенева

08.07.2011 г. (дата на постъпване на въпроса)

ОТГОВОР № 58 
1. Съгласно Насоките за кандидатстване, за да са допустими разходите по проекта, те трябва да бъдат извършени след датата на влизане в сила на договора за предоставяне на безвъзмездна финансова помощ и до изтичане на срока за изпълнение на проекта, с изключение на разходите за консултантски услуги за изготвяне на проектното предложение по процедурата. В тази връзка договорите на лицата, новоназначени като част от екипа за изпълнение на дейностите по проекта, следва да са сключени след подписване на договора за предоставяне на безвъзмездна финансова помощ.
2. За да бъдат допустими разходите за възнаграждения на членовете на екипа по проекта, те трябва да са наети на трудов договор.

3. Възможност за назначаване на член от екипа на проекта на 4 часов трудов договор има само по отношение на квалифицирания персонал. Изискването по отношение на икономическия мениджър по проекта е да е нает на основен трудов договор и на пълен работен ден (8 работни часа).

